钦定古今图书集成/历象汇编/庶征典/第126卷 > 辽
## 钦定古今图书集成/历象汇编/庶征典/第126卷 > 辽

### 穆宗应历三年水

按《辽史穆宗本纪》：“应历三年，以南京水，诏免今岁租。”

### 圣宗统和十一年河溢

按《辽史圣宗本纪》：“统和十一年秋七月己丑，桑干羊
河溢居庸关西，害禾稼殆尽。奉圣南京居民庐舍多
垫溺者。”

统和十二年，大水。

按《辽史圣宗本纪》：十二年“春正月癸丑朔，漷阴镇水
漂溺三千馀村，诏疏旧渠。”

统和十六年，大水。

按《辽史圣宗本纪》：“十六年夏癸卯，振崇德宫所隶州
县之被水者。”

统和二十七年，河溢。

按《辽史圣宗本纪》：二十七年“秋七月甲寅朔，霖雨，潢、
土、斡剌、阴凉四河皆溢，漂没居民舍。”

### 太平六年水

按《辽史圣宗本纪》：太平二年六月“己巳，南京水，遣使
振之。”

太平十一年，河溢。

按《辽史圣宗本纪》：“十一年五月，大雨水，诸河横流，皆
失故道。”

### 道宗太康八年沙河溢

按《辽史道宗本纪》：“太康八年秋七月甲午，南京霖雨，
沙河溢，永清、归义、新城、安次、武清、香河六县伤稼。”

### 太安八年水

按《辽史道宗本纪》：“太安八年十一月丁酉，以通州潦
水害稼，遣使振之。”

### 天祚帝乾统三年大水

按《辽史天祚帝本纪》：“乾统三年庚午，以武清县大水，
弛其陂泽之禁。